
מדינת ישראל

משרד המשפטים



הממונה על חוק חופש המידע

	ירושלים, ל  סיון  תשע"ה 

	17 יוני , 2015

	בתשובתך נא ציין:

	תיק מס' ת/ 88


שלום רב, 

הנדון: בקשה לפי חוק חופש המידע, התשנ"ח-1998.
מכתבך מיום 14/05/2015
לאחר בדיקת בקשתך הנני להשיבך כדלקמן:

ראשית, ברצוננו לציין כי האחריות על המבת"ן הועברה למשרד המשפטים (דה-פאקטו) רק בפברואר 2014 וע"כ מסד הנתונים קודם לתאריך זה לא נוהל על ידי המבת"ן במשרד המשפטים. משכך, אין בידינו הנתונים המבוקשים על ידכם לגבי שנים אלה בחתכים שנתבקשו (ולגבי השנים המוקדמות – נראה, שהם אינם קיימים בכלל), וכדי לתיתם – יהיה עלינו לחפשם ידנית בכלל התיקים.
1. לגופה של הפנייה – 
1. לסעיף 1 (א) לפנייה  - 
לפי הנתונים המצויים בידינו – 

בשנת 2011 (בכל השנה) – הופנו לבירור 29 תלונות; 

בשנת 2012 – הופנו לבירור 25 תלונות; 

בשנת 2013 – הופנו לבירור 67 תלונות; 

במהלך שנת 2014  (כל השנה) – הופנו לבירור 148 תלונות סה"כ; 

במהלך שנת 2015 (עד היום) – הופנו לבירור 20 תלונות. 

יובהר, כי בשנים 2013 – 2014 המדובר בספירה "שטוחה", כלומר מספר זה כולל גם תלונות חדשות וגם תלונות משנים עברו, שהסתבר (לאחר העברת האחריות למבת"ן) שלא טופלו על ידי המבת"ן בתצורתו הקודמת מסיבות שונות. כמו כן, מספר התלונות שהופנו לבירור במהלך 2014 כולל גם תלונות שהושבו לבירור נוסף/מחודש ביחידתנו לאחר בירור שבוצע בהן על ידי המבת"ן הקודם. 

מבין אותן 148 תלונות ב-2014, 95 היו תלונות שהופנו ליחידתנו לראשונה במהלך 2014. 

2. לסעיף 1 (ב) לפנייה  - 
מבין אותן 95 תלונות שנתקבלו אצלנו ב-2014 ונפתח בהן בירור – 

· 8 תלונות – הופנו על ידי עו"ד פרטי.  
· 30 תלונות – הופנו על ידי  ארגונים ציבוריים ("הוועד הציבורי נגד עינויים", "המוקד להגנת הפרט", "רופאים למען זכויות אדם")
· 53 תלונות – הופנו על ידי  הצלב האדום. 
· 35 תלונות – הופנו על ידי  הרשויות (שב"ס/יאח"ס/שב"כ). 
יובהר, כי המספר הכולל גדול מ-95 שכן ישנן תלונות, שהופנו אלינו בעניינו של אותו נחקר מצד גורמים שונים. 

מבין אותן 20 תלונות שנתקבלו אצלנו ב-2015 ונפתח בהן בירור – 

· 2 תלונות – הופנו על ידי עו"ד פרטי.  
· 5 תלונות – הופנו על ידי  ארגונים ציבוריים (כגון "הוועד הציבורי נגד עינויים", "המוקד להגנת הפרט", "רופאים למען זכויות אדם"). 
· 13 תלונות – הופנו על ידי  הצלב האדום. 
· 6 תלונות – הופנו על ידי  הרשויות (שב"ס/יאח"ס/שב"כ). 
יובהר, כי המספר הכולל גדול מ-20 שכן ישנן תלונות, שהופנו אלינו בעניינו של אותו נחקר מצד גורמים שונים. 

אין  נתונים ממוחשבים בפילוח דומה באשר למיהות הגורמים הפונים לפני 2014. 

לאור האמור לעיל בקשתך נדחית מכח סעיף 8(1) לחוק חופש המידע, התשנ"ח-1998 (להלן: "החוק") שכן הואיל ונתון זה אינו ניתן לשליפה ממוחשבת, כדי לתת תשובה מדוייקת יש לפתוח פיזית את כלל התיקים שעברו אל היחידה (גם אלה שכאן וגם אלה שבפרק' המדינה, ולא רק אלה שנתקבלו ונפתחו על ידי המבת"ן במהלך 2014, אלא גם אלה שהועברו אליה על ידי המבת"ן היוצא).
מדובר בהערכה של כ-300 עד 450 שעות עבודה והואיל וביחידה מצוייה רכזת תיאום ומעקב אחת בלבד, העוסקת במתן מענה לכלל הנושאים האדמיניסטרטיביים, לא תוכל היחידה לוותר על שירותיה של רכזת זו או על נוכחותה הרצופה ביחידה לפרק הזמן האמור. 

הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה

זו. 










1. לסעיף 1 (ג) לפנייה  - 
מאז הקמתה של היחידה ועד עתה הסתיים הטיפול ב – 93 בירורים. 

2. לסעיף 1 (ד) + (ה) לפנייה  - 
המלצות המבת"ן הינן כאמור המלצות, שלפי סעיף 9(ב)(4) לחוק.  כפי שנאמר ב-ע"א 7759/01 "חשיפת תוכנו של דיון פנימי, בייחוד כשהיא מלווה בחשיפת זהותם של המשתתפים בו בקשר לדעות ולהצעות שהשמיעו באותו דיון, עלולה להכביד על יכולתם של עובדי הציבור להתבטא בפתיחות ולהתדיין ביניהם בחופשיות בעניינים הטעונים החלטה". הדברים יפים מכוח קל וחומר ליחידה כדוגמת המבת"ן  המטפלת בתיקים רגישים ביותר ובאיזון שבין חופש המידע לבין אפשרות המבת"ו למלא את תפקידו הוחלט שלא למסור את העתקי המלצות המבת"ן.  
הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה

זו. 





באשר לנתונים הקשורים בנקיטת צעד פיקודי / העמדה לדין משמעתי, הרי שבקשתך נדחית מכח סעיף 8(5) לחוק ויש בידך לפנות בעניין זה לשירות הביטחון הכללי.

הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה

זו. 





מכל מקום, למיטב ידיעתנו עד היום לא נפתחה חקירה פלילית. 

                                                                                                                    בכבוד רב,

מיכל טנא, עו"ד

מנהלת היחידה לפניות הציבור







      והממונה על חוק חופש המידע
ת.ד. 2350 ירושלים 9102202 טלפון : 02-5425555 פקס' : 02-6467085

